ΚΑΝΟΝΙΣΜΟΣ ( ΕΟΚ ) αριθ . 4076/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα του κωδικού ΣΟ 0206 29 91

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι, για το κατεψυγμένο βόειο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91, η Κοινότητα ανέλαβε την υποχρέωση, στο πλαίσιο της Γενικής Συμφωνίας Δασμών και Εμπορίου ( GATT ) να ανοίξει ετήσια κοινοτική δασμολογική ποσόστωση με δασμό 20 % της οποίας η ποσότητα, εκφρασμένη σε βάρος κρέατος χωρίς κόκαλα, ορίστηκε σε 53 000 τόνους - ότι θα πρέπει, κατά συνέπεια, να ανοιχθεί η ποσόστωση αυτή για το έτος 1989 - ότι θα πρέπει, ιδίως, να εξασφαλισθεί η ίση και συνεχής πρόσβαση όλων των ενδιαφερόμενων εμπορευόμενων της Κοινότητας στην εν λόγω ποσόστωση και η χωρίς διακοπή εφαρμογή του ποσοστού που προβλέπεται από την ποσόστωση αυτή σε όλες τις εισαγωγές του εν λόγω προϊόντος σε όλα τα κράτη μέλη μέχρις εξαντλήσεως της ποσόστωσης - ότι θα πρέπει, ωστόσο, λόγω αναγκαστικών περιστάσεων, διοικητικής και τεχνικής φύσεως που εμποδίζουν την άμεση εφαρμογή της κοινοτικής διαχείρισης, να διατηρηθεί εν μέρει, για το έτος 1989, το σημερινό καθεστώς διαχείρισης που βασίζεται στην κατανομή μεταξύ των κρατών μελών - ότι θα πρέπει, ως εκ τούτου, για το 1989, να διαιρεθεί η ποσόστωση σε δύο τμήματα, εκ των οποίων το πρώτο τμήμα θα κατανεμηθεί μεταξύ των κρατών μελών και το δεύτερο θα αποτελέσει το κοινοτικό απόθεμα στο οποίο θα επιστρέφονται τα αχρησιμοποίητα τμήματα των μεριδίων των κρατών μελών - ότι η κατανομή αυτή πρέπει να γίνεται ανάλογα με τις ανάγκες των κρατών μελών που υπολογίζονται με βάση, αφενός, τα στατιστικά στοιχεία για τις εισαγωγές προέλευσης τρίτων χωρών κατά τη διάρκεια αντιπροσωπευτικής περιόδου αναφοράς και, αφετέρου, τις οικονομικές προοπτικές για τη δεδομένη περίοδο ποσόστωσης - ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί στην εν λόγω οικονομική ένωση μπορεί να διεξάγεται από ένα από τα μέλη της - ότι οι λεπτομέρειες εφαρμογής αυτού του ειδικού καθεστώτος εισαγωγής πρέπει να θεσπίζονται σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2248/88 ( 2 ),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Για το έτος 1989, ανοίγεται κοινοτική δασμολογική ποσόστωση για το κατεψυγμένο κρέας που υπάγεται στον κωδικό ΣΟ 0202 και τα προϊόντα που υπάγονται στον κωδικό ΣΟ 0206 29 91, συνολικής ποσότητας σε κρέας χωρίς κόκαλα 53 000 τόνων .

Για τον καταλογισμό στην εν λόγω ποσόστωση, 100 χιλιόγραμμα κρέατος με κόκαλα ισοδυναμούν με 77 χιλιόγραμμα κρέατος χωρίς κόκαλα .

2 . Στα πλαίσια του παρόντος κανονισμού, θεωρείται ως κατεψυγμένο κρέας εκείνο που τη στιγμή αποδοχής της δήλωσης εισαγωγής παρουσιάζεται κατεψυγμένο .

3 . Οι εισαγωγές των εν λόγω προϊόντων, οι οποίες πραγματοποιούνται βάσει άλλου προτιμησιακού δασμολογικού καθεστώτος, δεν καταλογίζονται στην εν λόγω δασμολογική ποσόστωση .

4 . Στα πλαίσια της δασμολογικής ποσόστωσης, ο εφαρμοζόμενος δασμός του κοινού δασμολογίου καθορίζεται σε 20 %.

Άρθρο 2 1 . Η ποσότητα των 53 000 τόνων διαιρείται σε δύο τμήματα, το ένα ύψους 47 700 τόνων, που κατανέμεται μεταξύ των κρατών μελών, και το άλλο ύψους 5 300 τόνων - η διαχείριση αυτού του τελευταίου γίνεται υπό όρους που καθορίζονται σύμφωνα με τη διαδικασία που προβλέπεται στο άρθρο 27 του κανονισμού ( ΕΟΚ ) αριθ . 805/68 .

2 . Το πρώτο τμήμα των 47 700 τόνων υποδιαιρείται σε δύο τμήματα, το ένα ύψους 32 850 τόνων και το άλλο ύψους 14 850 τόνων, τα οποία κατανέμονται στα κράτη μέλη ως εξής :

Κράτη μέλη Για την ποσότητα των 32 850 τόνων Για την ποσότητα των 14 850 τόνων Μπενελούξ 3 140,0 1 419,5 Δανία 306,5 138,5 Γερμανία 6 665,5 3 013,5 Ελλάδα 990,5 448,0 Ισπανία 916,0 414,0 Γαλλία 4 781,0 2 161,5 Ιρλανδία 262,5 118,5 Ιταλία 6 952,0 3 142,5 Πορτογαλία 449,5 203,0 Ηνωμένο Βασίλειο 8 386,5 3 791,0 3 . Οι ποσότητες που προβλέονται στην παράγραφο 2 οι οποίες δεν έχουν χρησιμοποιηθεί μέχρι τις 30 Σεπτεμβρίου 1989 προστίθενται στο δεύτερο τμήμα των 5 300 τόνων .

Άρθρο 3 1 . Τα κράτη μέλη θεσπίζουν όλες τις απαραίτητες διατάξεις για να εξασφαλίσουν σ' όλους τους ενδιαφερόμενους εμπορευόμενους που είναι εγκατεστημένοι στο έδαφός τους την ελεύθερη πρόσβαση στα μερίδια που τους έχουν χορηγηθεί .

2. Οι μη χρησιμοποιούμενες ποσότητες που αναφέρονται στο άρθρο 2 παράγραφος 3 διαπιστώνονται, με βάση τις εισαγωγές που παρουσιάζονται στο τελωνείο καλυπτόμενες από διασάφηση θέσης σε ελεύθερη κυκλοφορία, στο τέλος του τρίτου τριμήνου 1989 .

Άρθρο 4 Τα κράτη μέλη ενημερώνουν περιοδικά την Επιτροπή για τις ποσότητες των μεριδίων που δεν έχουν χρησιμοποιηθεί στο τέλος του τρίτου τριμήνου 1989 .

Άρθρο 5 Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού .

Άρθρο 6 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Δεκεμβρίου 1988 .

Για το Συμβούλιο Ο Πρόεδρος Γ . ΠΟΤΤΑΚΗΣ ( 1 ) ΕΕ αριθ . L 148 της 28 . 6 . 1968, σ . 24 .

( 2 ) ΕΕ αριθ . L 198 της 26 . 7 . 1988, σ . 24 .